Ιστορία δικαίου

Η ιστορία του δικαίου ορίζεται ως η μελέτη της ανάπτυξης και της εξέλιξης των νόμων και των νομικών συστημάτων με την πάροδο του χρόνου, που περιλαμβάνει τη χρήση ξένων γλωσσών, περίπλοκων εκφράσεων και τελετουργίας σε νομικά έγγραφα σε όλη την ιστορία.

Ορισμένοι νομικοί και ιστορικοί της νομικής διαδικασίας περιγράφουν την ιστορία του δικαίου ως την καταγραφή της εξέλιξης των νόμων και την τεχνική εξήγηση του τρόπου με τον οποίο αυτοί οι νόμοι έχουν εξελιχθεί με σκοπό την καλύτερη κατανόηση της προέλευσης διαφόρων νομικών εννοιών. Άλλοι πάλι θεωρούν την ιστορία του δικαίου ως έναν κλάδο της πνευματικής ιστορίας. 

Οι ιστορικοί του εικοστού αιώνα αντιμετώπισαν τη ιστορία του δικαίου με πιο συγκεντρωτικό τρόπο – περισσότερο σύμφωνα με τη σκέψη των επιστημόνων της κοινωνικής ιστορίας. Έβλεπαν τους νομικούς θεσμούς ως πολύπλοκα συστήματα κανόνων, παικτών και συμβόλων, με τα στοιχεία αυτά να αλληλοεπιδρούν με την κοινωνία για να αλλάξουν, να προσαρμοστούν, να αντισταθούν ή να προωθήσουν ορισμένες πτυχές της κοινωνίας των πολιτών. Τέτοιοι επιστήμονες της ιστορίας του δικαίου είχαν την τάση να αναλύουν ιστορικά τις υποθέσεις με βάση τις παραμέτρους της έρευνας της κοινωνικής επιστήμης, χρησιμοποιώντας στατιστικές μεθόδους, αναλύοντας τις ταξικές διακρίσεις μεταξύ των διαδίκων, των αιτούντων και άλλων παραγόντων σε διάφορες νομικές διαδικασίες. Αναλύοντας τα αποτελέσματα των υποθέσεων, το κόστος των συναλλαγών και τον αριθμό των διευθετημένων υποθέσεων, ξεκίνησαν μια ανάλυση νομικών θεσμών, πρακτικών, διαδικασιών και συνοπτικών πληροφοριών που δίνει μια πιο περίπλοκη εικόνα του δικαίου και της κοινωνίας από ό,τι μπορεί να επιτύχει η μελέτη της νομικής, της νομολογίας και των αστικών κωδίκων.

 Αρχαιότητα 
Το αρχαίο αιγυπτιακό δίκαιο, που χρονολογείται από το 3000 π.Χ., βασίστηκε στην έννοια του Μα'ατ, και χαρακτηριζόταν από παράδοση, ρητορικό λόγο, κοινωνική ισότητα και αμεροληψία. VerSteeg, Law in ancient Egypt Τον 22ο αιώνα π.Χ., ο Ουρ Ναμμού, ένας αρχαίος Σουμέριος ηγεμόνας, διατύπωσε τον πρώτο σωζόμενο κώδικα δικαίου (γνωστός ως κώδικας του Ουρ-Ναμμού), αποτελούμενο από καζουιστικές δηλώσεις («αν... τότε...»). Γύρω στο 1760 π.Χ., ο βασιλιάς Χαμουραμπί ανέπτυξε περαιτέρω το βαβυλωνιακό δίκαιο, κωδικοποιώντας και εγγράφοντας το σε πέτρα. Ο Χαμουραμπί τοποθέτησε πολλά αντίγραφα του δικαίου του σε όλο το βασίλειο της Βαβυλώνας σε στήλες, για να τις βλέπει το κοινό. Το δίκαιο αυτό έγινε γνωστό ως Κώδικας του Χαμουραμπί. Το πιο άθικτο αντίγραφο αυτών των στήλων ανακαλύφθηκε τον 19ο αιώνα από Βρετανούς Ασσυριολόγους και έκτοτε έχει μεταγραφεί πλήρως και μεταφραστεί σε διάφορες γλώσσες, όπως αγγλικά, γερμανικά και γαλλικά. Τα αρχαία ελληνικά δεν είχαν κάποια συγκεκριμένη λέξη για το «δίκαιο» ως αφηρημένη έννοια,Kelly, A Short History of Western Legal Theory, 5–6 διατηρώντας αντ' αυτού τη διάκριση μεταξύ του θείου δικαίου (θέμις), του ανθρώπινου διατάγματος (νόμος) και του εθίμου (δίκη).J.P. Mallory, "Law", in Encyclopedia of Indo-European Culture, 346 Ωστόσο, το αρχαίο ελληνικό δίκαιο περιείχε σημαντικές συνταγματικές καινοτομίες στην ανάπτυξη της δημοκρατίας.Ober, The Nature of Athenian Democracy, 121

 Νοτιοανατολική Ασία 
Η αρχαία Ινδία και η Κίνα αντιπροσωπεύουν ξεχωριστές παραδόσεις δικαίου και διέθεταν ιστορικά ανεξάρτητες σχολές νομικής θεωρίας και πρακτικής. Η Arthashastra (οικονομολογία), που χρονολογείται από το 400 π.Χ., και το Manusmriti από το 100 π.Χ. ήταν πραγματείες που είχαν επιρροή στην Ινδία, κείμενα που θεωρούνταν έγκυρες νομικές οδηγίες.Glenn, Legal Traditions of the World, 255 Η κεντρική φιλοσοφία του Manusmriti ήταν η ανεκτικότητα και ο πλουραλισμός, και παραθέτονταν σε όλη τη νοτιοανατολική Ασία.Glenn, Legal Traditions of the World, 276 Κατά τη διάρκεια των μουσουλμανικών κατακτήσεων στην ινδική υποήπειρο, η σαρία καθιερώθηκε από τα μουσουλμανικά σουλτανάτα και αυτοκρατορίες, με πιο αξιοσημείωτη την Fatawa-e-Alamgiri της Αυτοκρατορίας των Μουγκάλ, που συντάχθηκε από τον αυτοκράτορα Αουρανγκζέμπ και διάφορους επιστήμονες του Ισλάμ. Μετά τη βρετανική αποικιοκρατία, η ινδουιστική παράδοση, μαζί με τον ισλαμικό δίκαιο (σαρία), αντικαταστάθηκαν από το κοινό δίκαιο όταν η Ινδία έγινε μέρος της Βρετανικής Αυτοκρατορίας.Glenn, Legal Traditions of the World, 273 Η Μαλαισία, το Μπρουνέι, η Σιγκαπούρη και το Χονγκ Κονγκ υιοθέτησαν επίσης το κοινό δίκαιο.

 Ανατολική Ασία 
Η νομική παράδοση της ανατολικής Ασίας αντανακλά ένα μοναδικό μείγμα κοσμικών και θρησκευτικών επιρροών.Glenn, Legal Traditions of the World, 287 Η Ιαπωνία ήταν η πρώτη χώρα που άρχισε να εκσυγχρονίζει το νομικό της σύστημα σύμφωνα με τις δυτικές αρχές, εισάγοντας κομμάτια του γαλλικού, αλλά κυρίως του γερμανικού αστικού κώδικα.Glenn, Legal Traditions of the World, 304 Αυτό αντανακλούσε εν μέρει το καθεστώς της Γερμανίας ως ανερχόμενης δύναμης στα τέλη του δέκατου ένατου αιώνα. Ομοίως, το παραδοσιακό κινεζικό δίκαιο εκσυγχρονίστηκε προς τα τελευταία χρόνια της δυναστείας Τσινγκ με τη μορφή έξι κωδίκων ιδιωτικού δικαίου, οι οποίοι βασίζονταν κυρίως στο ιαπωνικό μοντέλο του γερμανικού δικαίου.Glenn, Legal Traditions of the World, 305 Σήμερα, το ταϊβανέζικο δίκαιο διατηρεί την πιο στενή συγγένεια με τις κωδικοποιήσεις εκείνης της περιόδου, λόγω της διάσπασης μεταξύ των εθνικιστών του Τσιάνγκ Κάι Σεκ, που κατέφυγαν εκεί, και των κομμουνιστών του Μάο Τσετούνγκ που κέρδισαν τον έλεγχο της ηπειρωτικής χώρας το 1949. Η τρέχουσα νομική υποδομή στη Λαϊκή Δημοκρατία της Κίνας επηρεάστηκε σε μεγάλο βαθμό από το σοβιετικό σοσιαλιστικό δίκαιο, το οποίο ουσιαστικά δίνει υπεροχή στο διοικητικό δίκαιο σε βάρος των δικαιωμάτων του ιδιωτικού δικαίου.Glenn, Legal Traditions of the World, 307 Σήμερα, ωστόσο, λόγω της ραγδαίας εκβιομηχάνισης, η Κίνα μεταρρυθμίζεται, τουλάχιστον όσον αφορά στα οικονομικά (αν όχι κοινωνικά και πολιτικά) δικαιώματα. Ένας νέος κώδικας συμβάσεων το 1999 δείχνει μια μεταστροφή από τη διοικητική κυριαρχία.Glenn, Legal Traditions of the World, 309 Επιπλέον, μετά από διαπραγματεύσεις που διήρκεσαν δεκαπέντε χρόνια, το 2001 η Κίνα εντάχθηκε στον Παγκόσμιο Οργανισμό Εμπορίου.Farah, Five Years of China WTO Membership, 263–304

 Εκκλησιαστικό δίκαιο 
μικρογραφία|Περίληψη του Εκκλησιαστικού Δικαίου (14 αι.).
Η ιστορία του δικαίου της Καθολικής Εκκλησίας είναι η ιστορία του Καθολικού Εκκλησιαστικού Δικαίου, του παλαιότερου νομικού συστήματος που λειτουργεί συνεχώς στη Δύση.Dr. Edward N. Peters, CanonLaw.info, accessed Jul-1-2013Raymond Wacks, Law: A Very Short Introduction, 2nd Ed. (Oxford University Press, 2015) pg. 15. Το εκκλησιαστικό δίκαιο προήλθε από το ρωμαϊκό δίκαιο, αλλά προηγήθηκε της εξέλιξης των σύγχρονων ευρωπαϊκών παραδόσεων του αστικού δικαίου. Η πολιτιστική ανταλλαγή μεταξύ του κοσμικού (ρωμαϊκού/βαρβαρικού) και του εκκλησιαστικού (κανονικού) δικαίου παρήγαγε τη δικαιοσύνη και επηρέασε σε μεγάλο βαθμό τόσο το αστικό όσο και το κοινό δίκαιο.

Η ιστορία του λατινικού εκκλησιαστικού δικαίου μπορεί να χωριστεί σε τέσσερις περιόδους: το jus antiquum, το jus novum, το jus novissimum και τον Κώδικα του Εκκλησιαστικού Δικαίου.Della Rocca, Manual of Canon Law, pg. 13, #8 Ως προς τον Κώδικα, η ιστορία μπορεί να χωριστεί σε jus vetus (όλο το δίκαιο πριν από τον Κώδικα) και jus novum (το δίκαιο του Κώδικα ή jus codicis). Το ανατολικό εκκλησιαστικό δίκαιο αναπτύχθηκε χωριστά.

Τον εικοστό αιώνα, το εκκλησιαστικό δίκαιο κωδικοποιήθηκε πλήρως. Στις 27 Μαΐου 1917, ο Πάπας Βενέδικτος XV κωδικοποίησε τον Κώδικα του Εκκλησιαστικού Δικαίου του 1917.

Ο Ιωάννης XXIII, μαζί με την πρόθεσή του να συγκαλέσει τη Δεύτερη Σύνοδο του Βατικανού, ανακοίνωσε την πρόθεσή του να μεταρρυθμίσει το εκκλησιαστικό δίκαιο, η οποία κορυφώθηκε με τον Κώδικα του Εκκλησιαστικού Δικαίου του 1983, που κυκλοφόρησε από τον Ιωάννη Παύλο Β' στις 25 Ιανουαρίου 1983. Ο Ιωάννης Παύλος Β' ολοκλήρωσε επίσης τη μακρά διαδικασία κωδικοποίησης του Ανατολικού Καθολικού Εκκλησιαστικού Δικαίου τη 18 Οκτωβρίου 1990 με τη δημοσίευση του Κώδικα Κανόνων των Ανατολικών Εκκλησιών.

 Ισλαμικό δίκαιο 
Ένα από τα σημαντικότερα νομικά συστήματα που αναπτύχθηκαν κατά τον Μεσαίωνα ήταν το ισλαμικό δίκαιο και η νομολογία. Ένας αριθμός σημαντικών νομικών θεσμών αναπτύχθηκε από ισλαμικούς νομικούς κατά την κλασική περίοδο του ισλαμικού δικαίου και της νομολογίας. Ένας τέτοιος θεσμός ήταν το Χαουάλα, ένα πρώιμο άτυπο σύστημα μεταφοράς αξίας, το οποίο αναφέρεται σε κείμενα της ισλαμικής νομολογίας ήδη από τον 8ο αιώνα. Το ίδιο το Χαουάλα επηρέασε αργότερα την ανάπτυξη του Αβάλ στο γαλλικό αστικό δίκαιο και του Αβάλλο στο ιταλικό δίκαιο.

 Ευρωπαϊκό δίκαιο 

 Ρωμαϊκή Αυτοκρατορία 
Το ρωμαϊκό δίκαιο επηρεάστηκε σε μεγάλο βαθμό από τις ελληνικές διδασκαλίες.Kelly, A Short History of Western Legal Theory, 39 Αποτελεί τη γέφυρα προς τον σύγχρονο νομικό κόσμο, κατά τη διάρκεια των αιώνων μεταξύ της ανόδου και της παρακμής της Ρωμαϊκής Αυτοκρατορίας.As a legal system, Roman law has affected the development of law in most of Western civilization as well as in parts of the Eastern world. It also forms the basis for the law codes of most countries of continental Europe (). Το ρωμαϊκό δίκαιο, στις ημέρες της Ρωμαϊκής Δημοκρατίας και της Αυτοκρατορίας, ήταν βαριά διαδικαστικό και δεν υπήρχε επαγγελματική νομική τάξη.Gordley-von Mehren, Comparative Study of Private Law, 18 Αντίθετα,  ένας λαϊκός, ο iudex, επιλεγόταν για να δικάσει. Δεν υπήρχε επίσημη νομολογία, οπότε όποια νομολογία είχε αναπτυχθεί ήταν συγκαλυμμένη και σχεδόν παραγνωρισμένη.Gordley-von Mehren, Comparative Study of Private Law, 21 Η κάθε υπόθεση έπρεπε να κριθεί εκ νέου από τους νόμους του κράτους, κάτι που αντικατοπτρίζει τη (θεωρητική) έλλειψη σπουδαιότητας της σημασίας των αποφάσεων των δικαστών για μελλοντικές υποθέσεις στα συστήματα αστικού δικαίου που υπάρχουν σήμερα. Κατά τον 6ο αιώνα μ.Χ. στην Ανατολική Ρωμαϊκή Αυτοκρατορία, ο Αυτοκράτορας Ιουστινιανός κωδικοποίησε και παγίωσε τους νόμους που υπήρχαν στη Ρώμη, κάτι το οποίο είχε ως αποτέλεσμα να απομείνει το ένα εικοστό του όγκου των νομικών κειμένων που υπήρχαν πριν.Stein, Roman Law in European History, 32 Η κωδικοποίηση αυτή έγινε γνωστή ως Corpus Juris Civilis (Ιουστινιάνειος Κώδικας). Όπως έχει γράψει ένας ιστορικός δικαίου, «ο Ιουστινιανός επέλεξε συνειδητά να κοιτάξει πίσω στη χρυσή εποχή του ρωμαϊκού δικαίου και είχε ως στόχο να το επαναφέρει στην κορυφή που είχε φτάσει τρεις αιώνες πριν».Stein, Roman Law in European History, 35

 Μεσαίωνας 
μικρογραφία|308x308εσ|«Ο βασιλιάς Ιωάννης της Αγγλίας υπογράφει τη Magna Carta». English School (Cassell's History of England - Century Edition), γκραβούρα, χ.χ.
Κατά τη διάρκεια της Βυζαντινής Αυτοκρατορίας ο Ιουστινιάνειος Κώδικας επεκτάθηκε και παρέμεινε σε ισχύ μέχρι την πτώση της Αυτοκρατορίας, αν και ποτέ δεν εισήχθη επίσημα στη Δύση. Αντίθετα, μετά την πτώση της Δυτικής Αυτοκρατορίας και στις πρώην ρωμαϊκές χώρες, οι άρχουσες τάξεις βασίστηκαν στον Θεοδοσιανό Κώδικα για να κυβερνούν τους υπηκόους και το γερμανικό εθιμικό δίκαιο για τους Γερμανούς εισοδηματίες – ένα σύστημα γνωστό ως άγραφος νόμος (folk-right ή leges barbarorum) – μέχρι να συνδυαστούν τα δύο δίκαια. Δεδομένου ότι το ρωμαϊκό δικαστικό σύστημα είχε καταρρεύσει, οι νομικές διαφορές εκδικάζονταν σύμφωνα με τα γερμανικά έθιμα από συνελεύσεις λόγιων ομιλητών σε άκαμπτες τελετές και σε προφορικές διαδικασίες που βασίζονταν σε μεγάλο βαθμό στη μαρτυρία.

Μετά την παγίωση μεγάλου μέρους της Δύσης υπό τον Καρλομάγνο, το δίκαιο έγινε συγκεντρωτικό ώστε να ενισχυθεί το βασιλικό δικαστικό σύστημα, και κατά συνέπεια η νομολογία, και καταργήθηκε ο άγραφος νόμος. Ωστόσο, όταν το βασίλειο του Καρλομάγνου διασπάστηκε οριστικά, η Ευρώπη έγινε φεουδαρχική και το δίκαιο γενικά δεν επεκτεινόταν πέρα από το επίπεδο της επαρχίας, του δήμου ή των αρχόντων, δημιουργώντας έτσι μια εξαιρετικά αποκεντρωμένη νομική κουλτούρα που ευνόησε την ανάπτυξη του εθιμικού δικαίου που βασίζεται στην τοπική νομολογία. Ωστόσο, τον 11ο αιώνα, οι σταυροφόροι, έχοντας λεηλατήσει τη Βυζαντινή Αυτοκρατορία, επέστρεψαν με βυζαντινά νομικά κείμενα, συμπεριλαμβανομένου του Ιουστινιάνειου Κώδικα, και οι μελετητές του Πανεπιστημίου της Μπολόνια ήταν οι πρώτοι που τα χρησιμοποίησαν για να ερμηνεύσουν τους δικούς τους εθιμικούς νόμους.Stein, Roman Law in European History, 43 Οι Ευρωπαίοι νομικοί μελετητές του Μεσαίωνα άρχισαν να ερευνούν το ρωμαϊκό δίκαιο και να χρησιμοποιούν τις έννοιές του,Roman and Secular Law in the Middle Ages  και προετοίμασαν το δρόμο για τη μερική αναβίωση του ρωμαϊκού δικαίου ως σύγχρονου αστικού δικαίου σε μεγάλο μέρος του κόσμου.Roman law Ανεξαρτήτως των πράξεών τους, ωστόσο, υπήρξε μεγάλη αντίσταση εκ μέρους του κοινού, έτσι ώστε το αστικό δίκαιο να συναγωνίζεται το εθιμικό δίκαιο για μεγάλο μέρος του ύστερου Μεσαίωνα.

Μετά την νορμανδική κατάκτηση της Αγγλίας, η οποία εισήγαγε τις νορμανδικές νομικές έννοιες στη μεσαιωνική Αγγλία, ισχυροί δικαστές του Άγγλου Βασιλιά ανέπτυξαν ένα σώμα νομολογίας που έγινε το κοινό δίκαιο. suggests that there may have been some importation of Islamic concepts as well, but others have shown that occasional similarities are more likely coincidence than causal. Συγκεκριμένα, ο Ερρίκος Β' καθιέρωσε νομικές μεταρρυθμίσεις και ανέπτυξε ένα σύστημα βασιλικών δικαστηρίων που διοικούνταν από μικρό αριθμό δικαστών που ζούσαν στο Ουέστμινστερ και ταξίδευαν σε όλο το βασίλειο. Ο Ερρίκος Β' καθιέρωσε επίσης την Ασίζη του Κλάρεντον (Assize of Clarendon) το 1166, η οποία επέτρεπε τις δίκες με ένορκους και μείωσε τον αριθμό των δικών μέσω μάχης (trials by combat). Ο Λουδοβίκος Θ' της Γαλλίας ανέλαβε επίσης την πρωτοβουλία σημαντικών νομικών μεταρρυθμίσεων και, εμπνευσμένος από την εκκλησιαστική δικαστική διαδικασία, επέκτεινε τα αποδεικτικά στοιχεία του Εκκλησιαστικού Δικαίου και τα ανακριτικά συστήματα στα βασιλικά δικαστήρια. Το 1280 και το 1295 θεσπίστηκαν μέτρα από το Court of Arches και άλλες αρχές στο Λονδίνο για τη βελτίωση της συμπεριφοράς των δικηγόρων στα δικαστήρια.Poland, Peter S. “King Arthur, Rambo, and the Origins of Civility at the Bar.” Litigation, vol. 42, no. 2, 2016, pp. 52–57. JSTOR website Retrieved 12 May 2023. Επίσης, οι δικαστές δεν κινούνταν πλέον σε κυκλώματα που καθόριζαν τις δικαιοδοσίες τους και οι ένορκοι διορίζονταν από τα μέρη της δικαστικής διαμάχης και όχι από τον αρχικλητήρα. Τέλος, τον 10ο αιώνα, το εμπορικό δίκαιο (lex mercatoria), που αρχικά ιδρύθηκε από τα σκανδιναβικά εμπορικά έθιμα, στη συνέχεια σταθεροποιήθηκε από την Χανσεατική Ένωση, διαμορφώθηκε έτσι ώστε οι έμποροι να μπορούν να εμπορεύονται χρησιμοποιώντας γνωστά πρότυπα, αντί των πολλών σκόρπιων τύπων τοπικού δικαίου. Προάγγελος του σύγχρονου εμπορικού δικαίου, το εμπορικό δίκαιο έδωσε έμφαση στην ελευθερία των συμβάσεων και στην αλλοτρίωση της ιδιοκτησίας.Sealey-Hooley, Commercial Law, 14

 Σύγχρονο ευρωπαϊκό δίκαιο 

μικρογραφία|300x300εσ|«Με δίκαιο θα χτιστεί η γη», από τον Κώδικα της Γιουτλάνδης (1241) πάνω από το Δικαστήριο της Κοπεγχάγης, Δανία
Οι δύο κύριες παραδόσεις του σύγχρονου ευρωπαϊκού δικαίου είναι τα κωδικοποιημένα νομικά συστήματα του μεγαλύτερου μέρους της ηπειρωτικής Ευρώπης και η αγγλική παράδοση που βασίζεται στη νομολογία.

Καθώς ο εθνικισμός μεγάλωνε τον 18ο και τον 19ο αιώνα, το εμπορικό δίκαιο (lex mercatoria) ενσωματώθηκε στο τοπικό δίκαιο των χωρών με νέους αστικούς κώδικες. Από αυτούς, ο γαλλικός Ναπολεόντειος Κώδικας και ο γερμανικός Bürgerliches Gesetzbuch απόκτησαν τη μεγαλύτερη επίδραση. Σε αντίθεση με το αγγλικό κοινό δίκαιο, το οποίο αποτελείται από τεράστιους όγκους νομολογίας, οι κώδικες σε μικρά βιβλία είναι εύκολο να εξαχθούν και να εφαρμοστούν από τους δικαστές. Ωστόσο, σήμερα υπάρχουν ενδείξεις ότι το αστικό και το κοινό δίκαιο συγκλίνουν. Το δίκαιο της Ευρωπαϊκής Ένωσης κωδικοποιείται σε συνθήκες, ωστόσο αναπτύσσεται βάσει της νομολογίας που έχει ορίσει το Δικαστήριο της Ευρωπαϊκής Ένωσης.

 Αφρικανικό δίκαιο 
Το αφρικανικό δίκαιο βασίζεται στο κοινό δίκαιο και στο αστικό δίκαιο. Πολλά νομικά συστήματα στην Αφρική βασίζονταν σε εθνοτικά ήθη και έθιμα προτού ο αποικισμός αντικαταστήσει το αρχικό τους σύστημα. Ο λαός άκουγε τους μεγαλύτερους ηλικιακά και βασιζόταν σε αυτούς ως μεσολαβητές κατά τη διάρκεια των διαφορών. Αρκετές πολιτείες δεν διατηρούσαν γραπτά αρχεία, καθώς οι νόμοι τους χρησιμοποιούνταν συχνά προφορικά. Στην Αυτοκρατορία του Μάλι, το Κουρουκάν Φούγκα, ανακηρύχθηκε το 1222-1236 μ.Χ. ως το επίσημο σύνταγμα του κράτους. Καθόρισε ρυθμίσεις τόσο σε συνταγματικές όσο και σε αστικές υποθέσεις. Οι πρόνοιες του συντάγματος εξακολουθούν να μεταδίδονται μέχρι σήμερα με τη βοήθεια ειδικών υπό όρκο. Κατά τη διάρκεια του αποικισμού, οι αρχές στην Αφρική ανέπτυξαν ένα επίσημο νομικό σύστημα που ονομάζεται Native Courts. 

 Ηνωμένες Πολιτείες Αμερικής 
Το νομικό σύστημα των Ηνωμένων Πολιτειών αναπτύχθηκε κυρίως από το αγγλικό σύστημα κοινού δικαίου (με εξαίρεση την πολιτεία της Λουιζιάνα, η οποία συνέχισε να ακολουθεί το γαλλικό σύστημα αστικού δικαίου μετά την ενσωμάτωσή του στην πολιτεία). Ορισμένες έννοιες από το ισπανικό δίκαιο, όπως το δόγμα της προηγούμενης ιδιοποίησης και η κοινοτική περιουσία, εξακολουθούν να ισχύουν σε ορισμένες πολιτείες των ΗΠΑ, ιδιαίτερα εκείνες που ήταν μέρος της Μεξικανικής παραχώρησης το 1848.

Σύμφωνα με το δόγμα του ομοσπονδιακού συστήματος, κάθε πολιτεία έχει το δικό της χωριστό δικαστικό σύστημα και τη δυνατότητα να νομοθετεί σε τομείς που δεν ανήκουν στην ομοσπονδιακή κυβέρνηση.

 Παραπομπές 

Κατηγορία:Δίκαιο